cyanic-selkie/wikianc huggingface dataset:
Red Byron
Racingkarrière
I 1949 begynte Byron å kjøre i NASCARs nystartede serie Strictly Stock, som senere ble Grand National Series, deretter Winston Cup og i nyere tid Nextel Cup. Med Parks som eier hadde Red stor suksess i den åtte løp lange sesongen, og akkurat som i 1948 vant han på Daytona Beach i tillegg til en seier på en jordbane i Martinsville, Virginia. Byron endte sesongen som NASCARs første seriemester.
Byron kjørte kun sporadisk etter sine to mesterskap.
Priser
Til tross for hans korte karriere ble Byron valgt inn i National Motorsports Hall of Fame i 1966. I 1998 ble han valgt som en av NASCARs 50 beste førere.
Halvfingergekkoer
Halvfingergekkoer eller husgekkoer er en artsrik slekt av nattaktive gekkoer. På tærne har de både festeskiver, og kraftige klør, så de klatrer godt både på glatte og ru overflater. Navnet på gruppen viser til at festeskivene på hver tå er delt i to av en langsgående linje. De fleste artene hører hjemme i de tropiske delene av Asia og Afrika, men den naturlige utbredelsen strekker seg inn i de tørre strøkene i Nord-Afrika og Sørvest-Asia, og videre inn i middelhavsområdet. De har klart å krysse Atlanterhavet til Sør-Amerika, og har også etablert seg på Kapp Verde, øyene i Guineabukta, og Sokotra på naturlig vis.
Weberwiese undergrunnsstasjon
Weberwiese undergrunnsstasjon er en undergrunnsstasjon på Berlins undergrunnsbanenettverk og betjenes av linje U5 mellom Alexanderplatz og Hönow. Stasjonen ligger under Karl-Marx-Allee i bydelen Friedrichshain som administrativt er en del av Friedrichshain-Kreuzberg. Stasjonen ble åpnet 21. desember 1930 under navnet Mermeler Straße samtidig som linje E (dagens U5) ble åpnet fra Alexanderplatz til Friedrichsfelde.
Snapstinget
Snapstinget fikk en kraftig oppblomstring mot slutten av 1700-tallet og begynnelsen av 1800-tallet i forbindelse med de såkalte godsslaktninger, hvor spekulanter kjøpte storgods og deretter tjente store penger på å dele dem og selge igjen. Etter at Viborg Landsting ble nedlagt i 1805 begynte det så smått å gå tilbake. Snapstinget fikk en alvorlig knekk i forbindelse med statsbankerotten i 1813 og mot slutten av 1820-årene opphørte det helt.
Mähren
Mähren, eller Morava (tsjekkisk: Morava, latin: Moravia), er en historisk region i Sentral-Europa. Sammen med den historiske regionen Böhmen og Tsjekkisk Schlesien utgjør den staten Tsjekkia siden opprettelsen i 1993. Regionens historiske hovedstad er Brno. Regionen er oppkalt etter elven Morava som omgir den, hvor slaviske stammer slo seg ned på et tidspunkt etter år 500. Mähren utgjør ikke lenger noen administrativ enhet.
Jakob Schøyen Andersen
Bakgrunn
I 2008 og 2009 var Andersen skuespiller og medforfatter i Elvebakkenrevyen. Han ble kalt «noe av det beste Oslos revyscene har å by på» i en anmeldelse i Aftenposten. De to årene vant revyen revyprisen og fikk terningkast 6 av Aftenposten. I 2009 gikk han ut skolen, men skrev fortsatt deler av Elvebakkenrevyen 2010 og medinstruerte Nissenrevyen 2010.
Fra høsten 2011 til høsten 2014 var Jakob Schøyen Andersen en av programlederne i de syv første sesongene av underholdningsprogrammet Kollektivet på TV 2. De andre programlederne var Sebastian Trulsrud Brynestad, Cecilie Steinmann Neess, Kevin Vågenes og Fridtjof Josefsen. I desember 2017 spilte han rollen som Timian i julekalenderserien Jul i Blodfjell. I 2019 spilte han rollene Tobias Juul-Grythe og Marius Juul i Jul i Blodfjell 2. Sammen med Fridtjof Josefsen laget og spilte han i humorserien Hit for hit som ble vist på NRK1 fra januar 2018. I 2021 medvirket han i musikkprogrammet Den du veit og Kompani Lauritzen på TV2, før han i desember 2021 hadde premiere med rollen som programlederen «Jon Olavsen» i TV Norges julekalender Nissene i bingen.
Vom
Vom fra Oslo er et norsk rockeband. Bandet har blitt sammenlignet med Cables og amerikanske Lunachicks.
Kjetil Rolness
Kjetil Rolness (født 13. juli 1961 på Voss) er en norsk sosiolog, musiker og skribent.
Grunewald (ortsteil)
Historie
Den prøyssiske stat solgte på personlig initiativ fra rikskansler Otto von Bismarck 234 hektar av skogen Grunewald til et bankkonsortium. Målet var å bygge villakoloni i området. I samme periode ble Kurfürstendamm utvidet, også dette etter initiativ fra von Bismarck. Slik oppsto for enden av den lange gaten et fornemt boligområde kalt villakolonien Grunewald (Villenkolonie Grunewald).
Kjetil Rolness
Han er magister (mag.art) i sosiologi fra Universitetet i Oslo, og har arbeidet som amanuensis i markedsføring ved Høgskolen i Lillehammer, Høyskolen Kristiania og som prosjektleder ved Norsk Form. Han er tidligere musikkjournalist (i Nye Takter), forfatter av fem bøker, og spaltist i Dagbladet (1997–2019). Han er fast lørdagsspaltist i Aftenposten. Han har brukt pseudonymet Jens Pikenes som frontfigur i bandet Penthouse Playboys.
Forfatterskap
Boken Sex, løgn og videofilm: et usladdet oppgjør med mytene om porno (2003) handlet om pornodebatten og kjønn og seksualitet. Rolness forsøkte å dokumentere hvordan feminister og kristenkonservative i flere tiår har spredt usannheter om pornografi, og dermed villedet politikere, media og opinion. Boken fikk blandet mottakelse, og ble blant annet beskyldt for å være propaganda for pornografi og pornoindustrien. «Et lys i pornodebattens mørke», mente derimot Barbara Gentikow, professor i medievitenskap ved Universitetet i Bergen. Debatten om boken fortsatte i Dagbladet og Klassekampen i flere uker.
Grunewald (ortsteil)
Kjente innbyggere i Grunewald
I denne ortsteilen har det bodd og bor det fremdeles en rekke berømte personer fra politikk, vitenskap, kultur og næringsliv:
Filosofiåret 1220
Filosofiåret 1220 er en oversikt over hendelser, utgivelser og personer med tilknytning til filosofi i 1220.
Vermittlungsausschuss
Vermittlungsausschuss (vermitteln, tysk for å formidle eller megle) er et felles organ for Forbundsdagen og Forbundsrådet, opprettet i medhold av Grundgesetz Artikkel 77. Utvalget består av 16 medlemmer fra henholdsvis Forbundsdagen og Forbundsrådet og skal megle når Forbundsdagens lovvedtak behøver samtykke fra Forbundsrådet og de to lovgivende organene er uenige.
Nord-Trøndelag Elektrisitetsverk
Etter å ha vært heleid av Nord-Trøndelag fylkeskommune siden opprettelsen i 1919, eies NTE fra 2018 av de 23 kommunene som tidligere utgjorde Nord-Trøndelag. Utviklingen har skjedd ved en sammenhengende utbygging av vannkraft, ved at mindre kommunale kraftverk har blitt kjøpt opp av det fylkeskommunale selskapet, og ved at nye forretningsområder er etablert. NTE har drevet installasjon og handelsvirksomhet i stort omfang siden 1924. I 1990-årene ble NTE omdannet fra forvaltningsbedrift til fylkeskommunalt foretak, videre til aksjeselskap på 2000-tallet, med forretningsområdene organisert i heleide datterselskaper. Det har også vært en satsing på vindkraft.
Kraftproduksjon
Egne kraftverk 	Årlig produksjon
Follafoss      176 GWh
Bogna   	145 GWh
Åsmulfoss 	75 GWh
Samlet egne verk 	2962 GWh Linnvasselv (sammen med svenske interesser) 	101 GWh
Cao (navn 曹)
Navnet er oppført i Baijiaxing, som omfatter de på sin tid hundre antatt mest utbredte kinesiske slektsnavn.
Celso Benigno Luigi Costantini
Celso Benigno Luigi Costantini (valgt kinesisk navn: 刚恒毅, pinyin: Gāng Héngyì; født 3. april 1876 i Castions di Zoppola ved Concordia i Italia, død 17. oktober 1958 i Roma) var en av den katolske kirkes kardinaler. Han virket i Den romerske kurie, og var apostolisk delegat til Kina 1922–1933, og samtidig latinsk ordinarius i Harbin. Han var senere sekretær for Kongregasjonen for troens utbredelse 1935–1953 og camerlengo 1954–1958. Han ble kreert til kardinal i 1953 av pave Pius XII.
Prest
Han ble ordinert til prest i Portogruaro den 26. desember 1899 og utførte deretter sjelesørgerisk arbeid frem til 1914 i Concordia der han også ble valgt til kannik og ble kapellan for Portogruaros sykehus. I 1915 grunnla han det illustrerte tidsskriftet «Arte Cristiana» og fungerte som dets direktør til 1924. Under første verdenskrig tjenestegjorde han fra 12. desember 1917 som feltprest i de italienske væpnede styrker.
Biskop, pavelig utsending til Kina
Han var også med på å grunnlegge det katolske kollegium Fu Jen i Beijing. Han identifiserte seks kinesiske prester til egnede kandidater for bispeordinasjon, og etablerte flere regionale presteseminarer.
Verker
Celso Benigno Luigi Costantini forfattet også memoarbøker,  Foglie secche (Roma, 1948) er hans dagbokl som militærprest Don Celso Costantini, og er en kilde til selvbiografiske referanser og om hendelsene som fant sted i nedre Friuli under første verdenskrig, skrevet på en enkel og engasjerende måte. Tidligere hadde han utgittCon i Missionari in China (1922-1933) Memorie di fatti e di idee (to bind, Roma, 1946), og Ultime foglie (Roma, 1954).
Basilisk
Gudene fra olympos - Neptuns sønn
I Neptuns sønn, bok to i serien Gudene fra Olympos, er basilisker små slanger som puster ild og kan sende ut en gift som gjør til at ting smuldrer opp. De blir beskrevet som ondskapsfulle monstre.
Georges d’Anthès
Georges d'Anthès, senere Georges-Charles de Heeckeren d’Anthès, (født 5. februar 1812 i Colmar i Alsace i Frankrike, død 2. november 1895 i Sulz i Alsace som da var blitt del av Tyskland) var en fransk offiser og politiker som drepte Alexander Pusjkin i en duell i 1837.
Russland
Det monotone landlivet slet på ham, og d’Anthès bestemte seg for å forlate Frankrike. Han fikk den franske regjerings tillatelse til å tre i utenlands tjeneste uten å miste sitt franske statsborgerskap. Han avviste å tre inn i den prøyssiske hær fordi den bare tilbød ham en underoffisersstilling.
Goldstone-rapporten
Svar på kritikken
Han har også presisert at oppdraget var å finne fakta etter beste evne. Slik situasjonen var har de ofte hvilt på palestinske vitneprov, men disse har kommisjonen kryss-sjekka med hverandre og søkt å sammenholde med tilgjengelige bilder, satellittfoto, andre samtidige rapporter, tekniske bevis og egne besøk på de aktuelle stedene. Hvert enkelt punkt i rapporten er imidlertid ikke slik at det nødvendigvis vil holde som bevis i en rettssak.
Goodnight, Irene
Etter 1950 har sangen blitt spilt inn på plate av tallrike artister i flere genre.
Coverversjoner
The Tanner Sisters with The Hedley Ward Trio spilte inn en versjon i London 23. september 1950. Den ble utgitt på His Master's Voice B 9980 og på His Master's Voice A.L. 3128.
Goldstone-rapporten
I FNs hovedforsamling
Følgende land stemte mot vedtaket: Australia, Canada, Israel, Italia, Republikken Makedonia, Marshalløyene, Mikronesiaføderasjonen, Nauru, Nederland, Palau, Panama, Polen, Slovakia, Tsjekkia, Tyskland, Ukraina, Ungarn og USA. Disse stemte avholdende: Andorra, Belgia, Bulgaria, Burkina Faso, Burundi, Colombia, Costa Rica, Danmark, Estland, Etiopia, Fiji, Finland, Frankrike, Georgia, Hellas, Island, Japan, Kamerun, Kenya, Kroatia, Latvia, Liberia, Liechtenstein, Litauen, Luxembourg, Moldova, Monaco, Montenegro, New Zealand, Norge, Papua Ny-Guinea, Romania, Russland, Samoa, San Marino, Spania, Storbritannia, Sveits, Sverige, Sør-Korea, Tonga, Uganda, Uruguay og Østerrike.
Vebjørn Selbekk
Bibliografi
Selbekk har utgitt flere bøker.
John Cage
John Milton Cage (født 5. september 1912, død 12. august 1992) var en amerikansk eksperimentell komponist og kunstner.
Cage var elev av Arnold Schönberg og enkelte av hans tidlige stykker er basert på tolvtoneprinsippet, men han var fra starten opptatt av klang og rytme som musikkens viktigste innhold. Han utmerket seg som en av de første komponistene som arbeidet med såkalt chance music («sjansemusikk» eller tilfeldig musikk) – musikk hvor noen elementer blir overlatt til tilfeldighetene. Hans kanskje mest kjente komposisjon, 4'33" (1952), består av tre satser utført uten at én eneste tone blir spilt. Cage er også kjent for sin ukonvensjonelle bruk av instrumenter i sine komposisjoner, og for sin pionervirksomhet i utforskningen av elektronisk musikk.
Sjelen i egyptisk mytologi
Sjelen i det egyptiske etterlivet
Egypternes oppfatning av etterlivet var ganske lik den normale fysiske eksistensen, men med en forskjell. Modellen for den nye eksistensen var solens reise. Om natten er solen i Duat – underverdenen. Etter hvert møter han kroppen til den mumifiserte Osiris, og ved forent energi stiger guden og solen opp til et nytt liv i en dag. For den avdøde var kroppen og gravstedet en personlig «Osiris» og en personlig «Duat». Av denne grunnen ble de ofte omtalt som «Osiris». For at denne prosessen skulle virke, måtte det finnes en form for kroppslig bevarelse som tillot ba å komme tilbake om natten og våkne til nytt liv ved daggry. Den døde ble raskest mulig fraktet til ibu (= renselsesteltet), reist av trepåler og sivmatter, med dør i hver ende. Fra ibu ble den døde fraktet til wabet (av et ord som betyr «ren, renset». I Pepi-ankhs grav er stedet omtalt som «det rene svøpningsstedet». Det var trolig i wabet at den døde ble balsamert. Denne prosessen ble sagt å vare i sytti dager (i dronning Meres-ankhs grav står det «det meste av 272 dager». Herfra ble den ferdige mumien dradd i kiste til gravplassen på en slede forspent med okser. Ved graven utførte man den viktige seremonien kalt «komme frem ved stemmen». Avdøde ble formant til å komme og delta i ofringene. «Åpningen av munnen» var en seremoni som skulle sikre at avdøde fikk puste, spise og snakke i etterlivet. Man avsluttet med ritualet «å bringe foten», dvs å utslette deltakernes fotavtrykk ved å dra en kost over området.
Den siste alliansen av alver og menn
Forbundets seier over Sauron
Med seieren over Sauron, dødsfallene til Elendil og Gil-galad pluss enorme tap på alvenes side ble alliansen oppløst. Den Ene ringen ble ikke ødelagt av en uvillig Isildur, som senere falt under et angrep i fjellene.
Shobresvensk
Litteratur
Noen bøker er skrevet på shobresvensk:
Paul Westerberg
Paul Westerberg (født 31. desember 1959) er en musiker fra USA. Han er best kjent som sanger, rytmegitarist og sangskriver i The Replacements, et av bandene som la grunnmuren for alternativ rock i 1980-årene. Da dette bandet ble oppløst startet Westerberg sin solokarriere. I senere år har han blitt mer uavhengig i sitt arbeide og spiller inn det meste av musikken sin i kjelleren hjemme.
Anders Lysgaard
Anders Erichsen (Johnsen) Lysgaard (døpt 15. august 1756 på Tretten i Øyer, død 24. mai 1827 på Biri. ) var en norsk bonde, lensmann og eidsvollsmann. Foreldrene var lensmann Ole Erichsen og Karen Pedersdatter (senere Erichsen). Han var den yngste av tre barn. Faren kjøpte gården Jevne i Øyer som han hadde bygslet. I 1808 fikk han datteren Anne Andersdatter Pedersen.
Bakgrunn og liv
Lysgaard var den eneste bonderepresentant som møtte med et skriftlig forslag til grunnlov, og andre lovforslag. I en av paragrafene skrev han blant annet: «Da Brændeviin for Landmanden, og den arbeidende Klasse, i dette kolde Klimat, ikke kan undværes, og samme kan tilvirkes langt lættere af eget, endog af Indkjøbt Korn, end at tilforhandle sig Brændeviin af Udlændinger, for Opskruede Priser, saa bør endhver Landmand af egne eller Landets Produkter have Friehed til at brænde eller tilvirke det i hans Huusholdning behøvende Brændeviin, saameget mere, som herved vindes en væsentlig Nytte og Fordeel i Huusholdningen, ved at bruge affaldet til Khreaturene, der paa denne Maade Anvendt, kan sættes i Forhold til Korn eller Meel, og saaledes haves det behøvende Brændeviin ved egen Tilvirkning langt lættere end at kjøbes. I henseende Ulovligt Kroehold og utilladelig Brændeviins-Salg, bør Politiet have Opsigt.»
Fjuken
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Tour de France 2003
Det var en prolog og tjue etapper i rittet.
Yssouf Koné
Karriere
Oppholdet i Rosenborg ble en blandet opplevelse for Koné. I konkurranse med Steffen Iversen fikk han bare én kamp fra start i 2006-sesongen. 2007-sesongen ble preget av en skade som ødela sesongen fram til sommeren. Han kom imidlertid tilbake, og i august måned scoret han 9 mål på 8 kamper. Resten av sesongen spilte han fra start av i alle kampene. Også i Champions League markerte han seg, der han scoret 6 mål på 8 kamper.
Abzal Azjgalijev
Abzal Azjgalijev (født 30. juni 1992) er en kasakhstansk skøyteløper som konkurrerer i kortbaneløp. Han representerte landet sitt under Vinter-OL 2014 i Sotsji, der han ble nummer 20 på stafetten.
Konya
Konya (eller Koniah, Konieh, Konia og Qunia; førtyrkisk navn Iconium, Konya) er en by i Tyrkia på den anatoliske høyslette. Den hadde i 2000 en befolkning på 742 690 og er hovedstaden i provinsen Konya, som er Tyrkias største provins hva areal angår.
Sør-Fron kirke
Interiør
Kirken er en bredkirke, det vil si at kirkens bredde er større enn lengden. Alteret står på en av kirkens langvegger, rett overfor inngangen. Kirken har prekestolalter, det vil si at prekestolen er innebygget i altertavlen over alteret. Selve prekestolen ble i 1703 opprinnelig skåret til stavkirken. Prekestolen i stavkirken hadde rød og grønn maling og fikk en lys gråblå farge i den nye kirken. Prekestolen i stavkirken var for stor til prekestolsalteret og deler av sidefeltene har blitt skåret bort ved tilpassing. Den gamle prekestolsoppgangen med dør var det ikke plass til.
Kirkegård
Kirkegården er innhegnet med gråsteinsmur som går inn til kirken på hver side av hovedinngangen, slik at det dannes en monumental kirkebakke. På kirkegården er det bevart en rekke gravminner av kleberstein. I Fron var det utstrakt bruk av klebergravminner i perioden 1800 til omkring 1870, gjerne med akantusdekor, symboler og figurscener og lange innskrifter, til dels med bruk av salmevers og bibelsitater.
Nicola Rodigari
Nicola Rodigari (født 7. november 1981) er en italiensk skøyteløper som konkurrerer i kortbaneløp. Han representerte landet sitt under Vinter-OL 2014 i Sotsji, der han ble nummer 8 på stafetten. Han tok sølv på stafetten under Vinter-OL 2002.
Gudbrandsdølen Lillehammer Tilskuer
Gudbrandsdølen Lillehammer Tilskuer var navnet på avisa som oppsto etter at Gudbrandsdølen og Lillehammer Tilskuer ble slått sammen i 1990. Avisa eksisterte under dette navnet til den ble slått sammen med Dagningen i 1997 under navnet Gudbrandsdølen Dagningen.
Mykene
Forsvarsverk og gravanlegg
På utsiden av forsvarsmuren er det ti hellekistegraver i midtre helladisk stil og flere sjaktgraver, som har sunket dypere. Rike gravgods marker gravene som muligens kongelige. Hauger over toppen inneholder brukne drikkebegre og bein fra et måltid, noe som kan bevitne om mer enn en ordinær avskjed. Steler rager over gravhaugene.
Palasskultur
De mykensk palassene som etablerte seg rundt 1400 f.Kr. fulgte også et felles mønster, men til forskjellige fra de minoiske på Kreta. Palasset i Pylos er det best bevarte, og har tilsvarende arkitektonisk struktur som det i Mykene. De hadde alle en akropolis på en høyde, hvor Gla var det med mektigst befestning. Rundt palassentrene var det betydelige bosetninger, en del som store landsbyer, ved Mykene dekket de rundt 32 hektar. Innenfor palasset var det en hersker, wa-na-ka, wanax, som hadde sist ord indre beslutninger og ekstern diplomati. Under ham var det rekke myndighetspersoner og adel. En form av de lokal myndighetspersonene ble kalt for basileis. Deres autoritet hvilte kanskje på slektskap og overvåket lokal produksjon av håndverk, men deres posisjon endret seg over tid, selv etter at palassystemet ramlet sammen med den mykenske kultur, og fikk betydning «adelig» og til sist «kongelig», se Basileus.
Atreidene i Lilleasia?
På 1300-tallet begynte også «ahhiya» å bli problematisk for tallrike konger i hettittenes imperium. Ahhiyawa eller ahhiya som forekommer noen få dusin ganger på hettittiske tavler i løpet av århundret, er antagelig Achaiwia, rekonstruert mykensk gresk for Akhaia. Hettittene brukte ikke «Danaja» slik som egypterne, selv om den første referansen i «anklageskriftet til Madyattes» er fra tiden før korrespondansen mellom Amenhotep og en av Madyattes' etterfølgere i Arzawa, Tarhunta-Radu. De eksterne LHIIIA:1-kildene er likevel enige i deres tale om en «stor konge» eller annen samlende struktur bak Tinay/Ahhiya.
Malteri
Et biprodukt ved fremstilling av malt er mask. Masken er de delene av kornet som er uoppløselige. Masken blir brukt til dyrefor (særlig storfe) på grunn av høyt innhold av næringsstoffer.
De syv dødssyndene (andre betydninger)
Det kan også siktes til
Ganjam (distrikt)
Demografi
Barn i alderen 0 til 6 år utgjorde 11,30 % i 2011 mot 15,04 % i 2001. Antallet jenter i den alderen per tusen gutter er 899 i 2011 mot 939 i 2001.
Victor Nsofor Obinna
Victor Nsofor Obinna (født 25. mars 1987 i Jos) er en nigeriansk fotballspiller som for tiden er klubbløs. Victor Obinna spiller som angriper. Han debuterte i serie A for Chievo mot Parma 11. september 2005, hvor han scoret det eneste målet i kampen, som gjorde at Chievo vant 1-0.
Han spiller også fast på det nigerianske landslaget. Han deltok i den nigerianske fotballtroppen under Sommer-OL 2008 i Beijing, hvor han var med å ta sølvmedalje etter finaletap mot Argentina.
Leo Pouwels
Han deltok i det tredje VM som ble arrangert, i Praha i 1907, der han var med og vinne bronse i lagkonkurransen, bak Tsjekkoslovakia (Böhmen) og Frankrike.
Ceres (Skottland)
Landsbyen er vertskap for en av de eldste høylandslekene i landet. Lekene er en feiring av hjemkomsten til de overlevende fra slaget ved Bannockburn i 1314. Ved plassen i sentrum av landsbyen er det et minnesmerke for Bannockburn, reist i forbindelse med 600-årsjubileet i 1914. Bueskyttere fra Ceres ga et viktig bidrag til den skotske seieren i slaget.
Stor dvergmarihøne
Utseende
Stor dvergmarihøne er en liten marihøne, mellom 2 og 2,8 millimeter lang. Oversiden er dekt med små lys hår. Dekkvingene er mørke, nær svarte uten flekker. Beina er mørke.
Torfalækjarhreppur
Torfalækjarhreppur er en tidligere kommune (sveitarfélag) i regionen Norðurland vestra på Island, med 92 innbyggere ved utgangen av 2005. Den lå i fylket Austur-Húnavatnssýsla og ble preget av mye landbruk.
Gamlebrua i Elverum
Gamlebrua er ei fagverksbru som krysser Glomma i Elverum i Innlandet. Brua er ca. 263 meter lang og har 8 spenn. Arbeidet med brua begynte i 1858, og brua ble åpnet i 1862. Stålkonstruksjonene til brua ble laget i Skottland og satt sammen i Elverum. Brua var opprinnelig planlagt som ei kombinert vei- og jernbanebru, med jernbanespor til Elverum Leir på østsiden av Glomma, men den ble aldri tatt i bruk som jernbanebru. I dag er brua bare i bruk som gang- og sykkelvei.
Arkeologiåret 2004
Arkeologiåret 2004 er en oversikt over blant annet utgravninger, fødte og avdøde personer med tilknytning til arkeologi i 2004.
Slåttekåstunnelen
Slåttekåstunnelen er en veitunnel i Nome kommune i Telemark. Tunnelen er en del av riksvei 36. Den er 305 meter lang.
Tsjekkia
Det demokratiske Tsjekkoslovakia
Den tysktalende minoriteten ønsket autonomi, og i mellomkrigstiden sendte de en rekke appeller til Folkeforbundet. De klaget blant annet over at tyskspråklige skoler ble stengt. Autonomi for Sudetenland var ikke akseptabelt for Tsjekkoslovakia, både fordi grenseområdene ble oppfattet som tradisjonelle deler av Böhmen og Mähren og fordi områdene var økonomisk og militært viktige.
Regjeringen i eksil og gjenoppretting av Tsjekkoslovakia
President Edvard Beneš befant seg under det meste av krigen i eksil i London. Beneš fortsatte sin ledelse med grunnlag i vide fullmakter frem til 28. oktober 1945 da den midlertidige nasjonalforsamlingen overtok lovgivningsmyndigheten. Tsjekkoslovakia ble i 1945 gjenopprettet innenfor grensene fra før Münchenavtalen (med unntak av Karpato-Ruthenia som ble overført til Sovjetunionen/Ukraina). På slutten av krigen kontrollerte Sovjetunionen i realiteten store deler av Tsjekkoslovakia med unntak av den vestligste delen av Böhmen som ble befridd av USA.
Kommunisttiden
I løpet av våren 1968 begynte Dubček å reformere det kommunistiske diktaturregimet i den såkalte Prahavåren, pressesensuren ble avskaffet og det ble mulig å kritisere forholdene i nabolandene. Dubček snakket om «sosialisme med et menneskelig ansikt». Det ble forsamlings- og talefrihet, bedriftene skulle i større grad få styre seg selv, og grunnloven skulle etter planen revideres. Natten mellom 20. og 21. august 1968 ble Tsjekkoslovakia invadert av styrker fra Polen, Ungarn, Bulgaria og Sovjetunionen. Dubček ble arrestert og de utenlandske troppene ble møtt av passiv motstand. Dubček ble tvunget til å gå av den 17. april 1969 og ble erstattet av Gustáv Husák. En stor del av de som hadde støttet Praha-våren mistet partimedlemskapet og mistet sine stillinger, flere tusen lærere, advokater, journalister og andre mistet jobbene sine og måtte nøye seg med ufaglært, manuelt arbeid som fyrbøtere eller vaskehjelper. I oktober 1969 ble grunnloven endret slik at Tsjekkoslovakia ble en to-nasjonal forbundsstat der tsjekkere og slovaker skulle dele makten likeverdig med hvert sitt nasjonalråd og en felles nasjonalforsamling. Nasjonalforsamlingens lavere kammer (folkets hus) var sammensatt av ⅔ tsjekkere og ⅓ slovaker, mens det høyere kammeret (nasjonenes hus) hadde like mange representanter av hver. Et investeringsprogram ble iverksatt for å bringe Slovakia opp på samme økonomiske nivå som de tsjekkiske områdene. De tsjekkiske områdene sto i 1980-årene fortsatt for 80 % av industriproduksjonen i Tsjekkoslovakia. På begynnelsen av 1970-årene ble hele samfunnet rensket for reformister. All form for opposisjon og motstand ble slått ned. Gjennom en forbedret økonomisk utvikling håpet man at motstanden skulle forsvinne, industriarbeidere fikk økt lønn, men oljekrisen i 1973 gjorde at de økonomiske problemene var åpenbare.
Politikk og administrasjon
Statsministeren utpekes av presidenten, men velger selv sin regjering. Statsministeren har langt mer makt enn presidenten, både innenrikspolitisk og utenrikspolitisk.
Næringsliv
Frihavnen Moldauhafen i Hamburg er Tsjekkias eneste havn ved et hav.
Mat og drikke
Øl er den mest populære alkoholholdige drikken, mens vin er mest populært i Sør-Mähren.
Oppføring på UNESCOs lister
Oppføringer på UNESCOs verdensarvliste (World Heritage List), verdens kultur- og naturarvsteder.
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Førergarden
Historie
Mot slutten av krigen ble dimitterte frontkjempere rulleført i garden i stedet for i Waffen SS´ reservistruller. Det er uvisst hvor mange som totalt tjenestegjorde, men sannsynligvis noe færre enn 1200 mann.
Arabiske personnavn
Nisbah
Nisbah er etternavnet, som blir brukt over flere generasjoner. Det kan være et vanlig navn, men det viser som regel til en opphavsby eller -land eller til en klan eller en person. En person kan ha flere nisbah, og disse kan være av ulike typer. Muʿammar al-Qaḏḏāfī kom for eksempel fra Qaḏḏāfah-klanen, mens ʾAbū ʾAyyūb al-Maṣrī kom fra Egypt (Miṣr). Bruken av nishab ligner på bruken av laqab, og et navn inneholder sjeldent begge.
Kunyah
Kunyah er et navn baser på en persons sønn eller datters navn, som oftest den eldste sønnen. En kunyah indikeres med bruken av Abū (fra) og Umm (mor) fulgt av barnets navn. En del palestinske har brukt virkelige eller fiktive kunyah som nom de guerre, for eksempel var Yāsir `Arafāts kunyah 'Abū `Ammār.
East Fortune
I 1922 ble East Fortune Hospital reist. Dette var et tuberkulosesanatorum for det sørøstlige Skottland fram til andre verdenskrig. Etter krigsutbruddet ble flyplassen tatt i bruk igjen, nå som treningsflyplass. Sykehuset åpnet igjen etter krigen. Etterhvert som antall tuberkulosetilfeller begynte å falle, ble det i 1956 omgjort til et psykiatrisk sykehus. Det ble nedlagt i 1997.
Kanadisk ulv
Ny ulveart?
Mot slutten av 1980-tallet ble det igangsatt et forskningsstudium av den såkalte Algonquin typen, fordi noen forskere trodde at populasjonen kunne være utsatt for utstrakt kryssavl med prærieulv (Canis latrans), herunder at dette var årsaken til at Algonquin Park ulvene i sør var mindre og mer rødlige i utfargingen enn de nordlige populasjonene. På denne tiden ble stadig mer avanserte former for DNA-forskning tatt i bruk. Da studiet ble avsluttet på tampen av 1990-tallet ga det et heller uventede resultat. Gjennom genstudier med såkalt mtDNA påviste forskerne Brad White og Paul Wilson ved Trent University i Peterborough, Ontario, at den nær 30 år gamle teorien til Standfield og Kolenosky var nærmere sannheten enn noen hadde trodd. De hadde hevdet at disse ulvene måtte tilhøre «en annen rase» enn de nordlige ulvene.
Lydretning
Menneskets høresans bruker forskjellige måter å beregne retningen til på; tids-og volumforskjell mellom ørene, mønstergjenkjenning, tidsanalyse, korrelasjon og spektralanalyse. Dette gjør at ørene er veldig robuste og gode ved beregning av retningen til en lyd, men hos de fleste mennesker er denne sansen lite utviklet siden vi heller bruker øynene når det er ting vi kan se, denne evnen har blitt forsterket hos noen dyr da de kan vri på ørene. Med dagens teknologi kan vi lære av menneskeøret og bruke samme algoritmer til å utvikle systemer som med høy presisjon kan beregne retning for lyd.
Tidsforskjell
Eksempel: Et enkelt system med kun to mikrofoner plassert med en kjent avstand fra hverandre kan beregne retningen til en lyd innenfor 180 grader. Når en lydkilde avgir en lyd vil den ene mikrofonen ta opp lyden først (med mindre lydkilden står rett foran systemet). Tidsforsinkelsen mellom mikrofonene bruker man til å beregne avstandsforskjellen fra mikrofon A til lydkilden og fra mikrofon B til lydkilden. Når man har klart å beregne denne avstands-forskjellen har man alle dataene man trenger for å beregne retningen. For et system med to mikrofoner kan man bruke likningen "v = arcsin(x / d)" der "v" er vinkelen "x" er avstandsforskjelen og "d" er avstanden mellom mikrofonene. Ut i fra formelen ser man at når "x" = 0 (ingen tidsforsinkelse mellom mikrofonene) vil lykilden stå rett foran systemet, hvis "x" = "d" så vil lydkilden stå rett ved siden av systemet.
Natascha Heintz
I 1956–1960 var hun forskningsstipendiat NAVF ved Paleontologisk museum. Fra 1960 til 1966 var hun ansatt ved Norsk Polarinstitutt. Fra 1967 til 2000 var hun knyttet til Paleontologisk museum ved Universitetet i Oslo, først som konservator, senere som førstekonservator og i en periode også bestyrer. Hennes vitenskapelige område omfatter blant annet studier av fossile urfisk og primitive fisk. Hun har også bidratt til forståelsen av mammutens utbredelse og liv i Norge under siste istid. Hun har hatt flere verv i norsk museumsliv, og har gjort en stor innsats for å formidle vitenskap. Det var for eksempel Heintz som tok initiativ til å opprette en egen skoletjeneste ved de naturhistoriske museene på Tøyen (nå Naturhistorisk museum). Heintz har deltatt på seks ekspedisjoner til Svalbard og Franz Josef Land.
Rosevindu
Rosevinduene har som oftest glassmaleri.
Ansatte ved Magidepartementet
Bart Kroek
Da Fyrst Voldemort kom til makten for første gang, var Kroek leder for Avdelingen for magisk justis. Han ble like ubarmhjertig som enkelte av magikerne på den mørke siden, og ga svartspanere rett til å drepe istedenfor å fange mørke trollmenn. Han sendte Sirius Svaart til magikerfengselet, Azkaban, uten rettssak. Krok framsto som favoritt til å bli den neste magiministeren, da hans egen sønn, Bart Kroek jr., ble tatt til fange sammen med dødsetere som prøvde å hjelpe Voldemort tilbake til makten. Kroek ga sin sønn en rettssak før han sendte ham til Azkaban, men, ifølge Sirius Svaart, var rettssaken humbug, bare en offentlig demonstrasjon på hvor sterkt han hatet gutten.
Fisle som psevdonym
Forfatteren J.K. Rowling brukte Fisles navn som psvedonym da hun i 2001 utga boken Fabeldyr og hvor de er å finne til inntekt for veldedighet.
Vallersund Gård
Vallersund Gård er en norsk Camphill-landsby, i Vallersund i Ørland kommune ytterst ved kysten av Sør-Trøndelag. Landsbyen ble etablert i 1981, og utgjør et bofellesskap hvor psykisk utviklingshemmede og andre lever sammen i familiegrupper. Vallersund driver også Framskolen, et folkehøgskole-aktig tilbud for unge utviklingshemmede.
Landsbyvirksomhet
Som alle andre Camphill-landsbyer tilbyr Vallersund Gård et helhetlig bo- og arbeidsfellesskap for unge og voksne med særlige omsorgsbehov. I landsbyene er det lagt opp til at alle skal ha et arbeid å gå til. I tillegg til økologisk jordbruk preges landsbylivet av ulike vernede verksteder, kultur og fritidsaktiviteter. Det særegne ved Camphill-landsbyene er at medarbeidere med sine familier bor i samme miljø som de omsorgstrengende. Det bor i dag ca. 50 fastboende voksne og barn på Vallersund Gård. Ca 20 er mennesker med behov for heldøgns omsorg.
Framskolen på Vallersund Gård
Høsten 2007 startet Framskolen på Vallersund Gård. Det er et 2-årig folkehøyskolelignende tilbud der målsettingen er å veilede unge voksne med utviklingshemming gjennom de første og avgjørende skrittene fra livet i familiens og skolens regi, til et liv som voksen i dagens samfunn. Framskolen er initiert av Vallersund Gård.
Kunst og kultur
På Vallersund Gård arbeides det med flere skuespill årlig, særlig i forbindelse med høytidsfeiringene. Det er konserter, kurs, foredrag, maling, korsang, kino, folkedans, disko, fester og feiringer av forskjellige slag. De kreative evnene må pleies og lokkes fram for å blomstre. Et nytt samlingsbygg IDAblikk med plass til over 100 personer er planlagt oppe på høyden, bak gården hvor det vil være konserter, teater og samlinger, samt et spisested til daglig bruk for hele landsbyen. Tomten ligger vestvendt og gir 180 graders utsikt til havet og skipsleia. Den økologiske profilen gjenspeiler seg i valg av materialer og energiforsyning til bygget.
Gudbrandsdølen
Gudbrandsdølen er en tidligere norsk avis, med tilknytning til Senterpartiet, som ble gitt ut i Gudbrandsdalen fra 2. januar 1894 til den ble slått sammen med den tradisjonelle Høyre-avisa Lillehammer Tilskuer i 1990, som den hadde hatt et praktisk og redaksjonelt samarbeid med siden 1945. Disse ble, i sin tur, slått sammen med Dagningen til Gudbrandsdølen Dagningen i 1997.
The Batman
Handlingsreferat
Batman, den utkledde beskytteren av Gotham City, er i hemmelighet milliardær og playboy Bruce Wayne. Serien fokuserer på Batmans tidligere år når han forsøkte å bekjempe kriminalitet. Han begynte å bekjempe kriminalitet tre år før TV-serien begynte, og politiet i Gotham City erkjenner ikke offentlig at Batman faktisk eksisterer. Batman og hans butler, Alfred Pennyworth, stopper kriminalitet ved hjelp av høyteknologisk teknologi, og utstyr, samt en super-datamaskin.
Sesong 3
I den tredje sesongen introduserer TV-serien en yngre inkarnasjon av Barbara Gordon, som er politimesterens datter. I løpet av en todelt historie begynner hun i hemmelighet som Batgirl. Seriens åpningstittel blir også endret denne sesongen, og åpningsmusikken blir erstattet med en en annen sang. Gjennom sesong 3 forsøker Barbara å begynne som Batmans sidekick og være en like god alliert av Batman som faren hennes var. Men Batman nekter imidlertid å ta imot hjelpen hennes, selv om hun endelig klarer å bevise seg for ham mot slutten av sesongen.
Knelere
Levevis
De fleste knelere beveger seg langsomt, og er dagaktive insekter som lever av andre små dyr, mest andre insekter. I angrepsstilling sitter de med brystet hevet og fangbena fremstrakt så de minner om en som ber. Større arter kan til og med i noen tilfelle ta små frosker, øgler og enda til små fugler og pattedyr. Noen arter er kamuflerte ved at de har bladlignende utvekster på bein eller kroppen, de fleste har farger som gjør at de går mer eller mindre i ett med omgivelsene.
Under paring er hannen svært utsatt. Det er ikke uvanlig at den glupske hunnen spiser på hannen,og noen ganger river av hodet etter akten. Dette er grotesk, men samtidig er det næring til hunnen som skal legge egg og sørge for artens videre eksistens. Hannen (eller det som er igjen av ham) fortsetter paringen selv om han er delvis oppspist, paringsbevegelsene blir kontrollert av ganglier (nervesentre) i bakkroppen. Det er omstridt hvor utbredt slik seksuell kannibalisme er i naturen, de fleste observasjonene av det er gjort på individer i fangenskap i en situasjon som er noe ulik den som finnes i artenes naturlige miljø. Hunnen legger eggene i noen kapsler (oothecae) som hun fester til vegetasjonen. Hver kapsel inneholder gjerne noen titalls egg og dannes av et skumaktig sekret som herder til en hard masse i kontakt med luften.
Veiprising
Bompenger
I Norge står fem regionale bompengeselskap, eid av fylkeskommunene for innkreving av bompenger. Tidligere var det vanlig med lokale, offentlig eide bompengeselskaper som skulle opphøre når innkrevingen var avsluttet og selskapets forpliktelser til bompengeavtale og aksjonærer er oppfylt. For offentlige myndigheter er bompengene et supplement som gjør flere prosjekter mulige med begrensede midler. Prisen blir et noe dyrere veiprosjekt, ettersom inndriving av bompenger også har en kostnad, i gjennomsnitt går 20 % av inntektene ikke til vei. Blant de lokale brukerne av bomveiene er bompengefinansiering ofte kontroversielt og skaper debatt i lokal presse og politiske utvalg.
Wim Wenders
Wenders ble i 2005 utnevnt til den tyske ordenen Pour le Mérite für Wissenschaften und Künste.
New Orleans Saints
John Mecom Jr.-æraen (1967–1984)
Boggs' komité i kongressen godkjente snarlig sammenslåingen. John W. Mecom Jr., en ung forretningsmann fra Houston, ble lagets første store andelseier. Lagets farger, sort og gull, symboliserte Mecom og New Orleans' tilknytninger til oljeindustrien. Trompetisten Al Hirt var en deleier av laget, og hans versjon av «When the Saints Go Marching In» ble gjort til den offisielle kampsangen. Lagets første kamp, den 17. september, started med et 94-yard kickoff return for en touchdown av John Gilliam, men Saints tapte kampen 27-13 mot Los Angeles Rams i Tulane Stadium foran over 80 000 tilskuere. Det var ett av få høyedpunkt i en sesong som endte 3-11, som var nok til å sette en rekord for flest seiere i første sesong for et ekspansjonslag.
Ordenen av dydens slavinner
Ordenstegnet for Ordenen av dydens slavinner er en medaljong i gull. Den har som motiv en sol med ansiktstrekk og seksten stråler. Solen symboliserer Gud og dyden. Mellom strålene finnes det ranker. Solen er omgitt av en laurbærkrans omslynget av et bånd med ordenens motto «SOL VBI / QUE TRI / UM / PHAT» (sola ubique triumphat). Mottoet betyr du alene seirer overalt. Medaljongen kan festes i et kjede. Ordenstegnet kan også bæres på brystet.
New Orleans Saints
Sean Payton-årene (2006–2021)
Den 14. mars 2006 skrev Saints en kontrakt med San Diego Chargers' quarterback Drew Brees for seks år verd $60 millioner. 23. mars annonserte Saints at lagets to hjemmekamper under sesongoppkjøringen i 2006 skulle spilles i Shreveport, Louisiana og Jackson, Mississippi. Etter at renovasjonene, som kostet $185 millioner, var ferdig på Superdome slapp Saints sin terminliste for året 6. april, med alle hjemmekampene i sitt eget stadion. Den 19. september annonserte lageieren Tom Benson at de hadde solgt ut alle setene for hele sesongen i Louisiana Superdome med sesongkort for første gang i lagets historie. Lagets første kamp i New Orleans etter orkanen Katrina var sesongåpneren den 25. september, hvor Saints slo Atlanta Falcons 23-3. Kampen ble spilt foran 70 003 tilskuere, og TV-sendingen var den beste sendte på ESPN da, med en rating på 11,8, sett i 10 850 000 hjem. Kampen mottok ESPY-prisen for "Beste sportsøyeblikk" i 2007. Saints sikret sin tredje divisjonstittel og første i NFC South den 17. desember. I sluttspillet vant Saints 27-24 mot Philadelphia Eagles på hjemmebane i divisjonsrunden, men tapte i NFC Championship Game den 21. januar 2007 mot Chicago Bears (39-14).
Super Bowl XLIV-vinnere (2009)
New Orleans åpnet -sesongen på hjemmebane med en seier mot Minnesota Vikings. Saints nådde sluttspillet for andre år på rad som det første laget i NFC Souths historie, men tapte i Wild Card-runden mot Seattle Seahawks. Også i skulle Saints nå sluttspillet, med et sammenlagtresultat på 13-3. I Wild Card-kampen slo de Detroit Lions 45-28, men tapte mot San Francisco 49ers i divisjonsrunden den 14. januar 2012 på bortebane.
Logoer og uniformer
Saints gikk over til hvite bukser i 1975 da de flyttet fra Tulane Stadium til Superdome, og har siden ofte brukt hvitt på hjemmebane. ÅRet etter begynte de å bruke sorte bukser med de hvite trøyene, etter trener Hank Strams ønske. I en hjemmekamp 3. oktober 1976 mot Houston Oilers valgte Stram å bruke Saints' borteuniformer, hvite trøyer og sorte bukser. I og -sesongene brukte laget hvite trøyer med sorte bukser hjemme, men gikk tilbake til sorte trøyer og hvite bukser i. Under hovedtrener Jim E. Mora i gikk laget tilbake til å bruke gullfargede bukser med både de sorte og hvite trøyene. Frem til hadde ermene på trøyene og sidene på buksene en liljelogo innrammet i Louisiana (med New Orleans markert som en stjerne). Logoen erstattet stripemønsteret laget hadde brukt siden laget ble stiftet; med unntakk av fargevariasjoner hadde mønsteret vært det samme som ble brukt av Washington Redskins (frem til 1979), Green Bay Packers (frem til 1997) og Cleveland Browns (frem til 2014), som sannsynligvis var grunnen til endringen. Logoen ble fjernet i 1996 og erstattet med kun en lilje på ermene og buksene.
I 2019 ble en variant av den helt hvite Color Rush-uniformen avduket under en kamp mot Jacksonville Jaguars i uke 6. Saints kombinerte de hvite uniformene med hvite bukser uten noen striper. De hvite buksene ble kombinert med den sorte uniformen den 8. januar 2023 under en kamp mot Carolina Panthers, en kombinasjon laget sist brukte i 1985.
Tampa Bay Buccaneers
Den 17. januar 2021 møttes de to lagene i sluttspillet for første gang i rivaleriets historie. Tampa Bay vant kampen 30–20.
Alanin
Metabolisme
Alanin dannes i størst grad ved  reduktiv  aminering av pyrodruesyre. Siden transaminering sreaksjoner er fritt reversible og  pyrodruesyre  passerer fritt gjennom cellene, kan, alanin can lett dannes så lenge aminogrupper er tilgjengelige, og alaninmetabolismen er tett knyttet sammen med de sentrale metabolske prosesse3ne:  glykolyse, glukoneogenese, og  sitronsyresyklus. Slik oppstår alanin også sammen med melkesyre ved anarobe betingelser, og danner glukose fra  protein via alaninsyklus.
New Orleans Saints
Resultater mot lag
! Totalt !! 403 !! 463 !! 5 !! !! colspan="4"| ! Totalt inkludert sluttspill !! 413 !! 476 !! 5 !! !! colspan="4"|
Parisavtalen (1898)
Teller-tillegget
Forut for Paris-avtalen og i april 1898 forslo senator Henry M. Teller et tillegg til USAs krigserklæring overfor Spania. Tillegget ble vedtatt og gikk ut på at USA ikke ville etablere permanent kontroll over Cuba, men overlevere landet til dets folk straks det var opprettet fred på Cuba og at denne freden var blitt sikret. I ettertid er det mulig å si at USA fulgte opp Teller-tillegget ved å overlate makten til cubanske myndigheter i 1902.
Movia
Movia eies av Region Hovedstaden, Region Sjælland og de 45 kommuner i dekningsområdet som samtidig er bestillere av trafikk med busser og lokalbaner. Selskapet har rundt 300 medarbeidere, mens ytterligere om lag 4 600 bussjåfører er beskjeftiget hos bussoperatørene.
Movia omfatter 590 busslinjer betjent av 1 351 busser, samt 9 lokalbaner. Bussene har årlig rundt 213 millioner påstigninger, hvilket svarer til 600 000-700 000 reisende pr. hverdag.
Eye in the Sky
Eye in the Sky er den sjette progrockutgivelsen fra Alan Parsons Project, og ble utgitt i juni 1982. Låtene på dette albumet er innenfor flere forskjellige stilarter, fra funky til lyriske og tungt orkestrert. Albumomslaget er grønt med et bilde av Horus' øye og utgivelsen er sammen med etterkommeren Ammonia Avenue det mest solgte av Alan Parsons Project.
Thomas Bernhard
Liv
Thomas Bernhard var uekte sønn til Herta Fabjan (1904–1950) og snekkeren Alois Zuckerstätter (1905–1940), men vokste stort sett opp hos besteforeldrene under det nasjonalsosialistiske Tysklands regime. Han tok utdanning innen klassisk musikk, men valgte i stedet forfatteryrket.
Etter oppveksten hos bestefaren i krigens år, og en påfølgende vanskelig periode ved en katolsk skole, kom han til hektene gjennom en jobb i en dagligvareforretning i et arbeiderklassestrøk. Årene 1949-51 var han innlagt på sanatorium for en lungesykdom.
Johan Østvang
Østvang la i vei i Birkebeinerrennet i 2007, men måtte gi seg da rennet ble stoppet på grunn av værforholdene.
Tofarget dvergmarihøne
Tofarget dvergmarihøne (Scymnus suturalis) er en av marihønene (Coccinellidae), en av de mange polyphage billene.
Carl Julius Aller
Carl Aller bygget også opp utgivervirksomheten ved tidlig å utgi et populært konversasjonsleksikon. Carl Allers etablissement A/S (CAE) ble etterhvert en storbedrift som i tillegg til å publisere blader, også overtok flere trykkerier og anla papirfabrikk. Dette konsernet er i dag det største ukebladforlaget i Norden med ledende magasiner i både Danmark, Sverige, Norge og Finland. Selskapet utgir i Danmark blant annet det danske Se og Hør, Billed-Bladet, Kig Ind, Ude og Hjemme og Familie Journal, mens datterselskapet Allergruppen i Norge utgir Allers, Se og Hør, KK og Henne.
Eckersbergmedaljen
Medaljen kan nå kun mottas én gang. Inntil 1922 kunne man motta den opp til to ganger.
Mikrobiologi
Order mikrobiologi stammer fra gresk μικρός [micros] = «liten», βιολογία [biologia] = «studien av liv».
Lars Hirschfeld
Lars Justin Hirschfeld (født 17. oktober 1978 i Edmonton, Canada) er en canadisk tidligere fotballspiller som var keeper. Han har spilt en rekke kamper for. Hirschfeld har spilt for blant annet Vålerenga og Rosenborg i Norge, og Tottenham og Leicester i England.
Maler
Maler er en yrkestittel som brukes både på yrkes- og håndverksmalere, som maler bygninger, interiører, konstruksjoner, fartøyer osv., og på kunstmalere, som maler bilder.
Blant yrkesmalerne er det utøvere både innen gamle håndverksfag (dekorasjonsmalere, teater- og kulissemalere, skiltmalere, porselensmalere, hus- og interiørmalere) og nyere, industrielle fag (autolakkerere, skipsmalere osv.).
På videregående opplæring i Norge kan man ta to ulike utdannelser/fagbrev: Malerfaget eller Industrimalerfaget.
Malerfaget er et av de håndverksfagene i Norge hvor en kan ta mesterbrev i og oppnå tittelen malermester.
Møller-Trøndelag kompetansesenter
Geografisk nedslagsfelt
Møller kompetansesenter ga tjenester i forhold til alle kategorier av hørselvansker i Møre og Romsdal, Sør- og Nord-Trøndelag, og tjenester i forhold til tegnspråk og tegnspråklige brukere i Nordland, Troms og Finnmark. Senteret hadde et nasjonalt ansvar for utvikling av læremidler for tegnspråklige, mens tjenester innen språk-, tale- og kommunikasjonsvansker ble gitt i Nord- og Sør-Trøndelag.
Paul Hindemith
Komponisten
Stilendringen kan ha kommet gjennom Hindemiths lærergjerning, siden han fra 1927 var ansatt som professor i komposisjon ved Hochschule für Musik i Berlin. Men den viktigste årsaken var nok heller engasjementet for pedagogikk, og Hindemith komponerte flere verk i forskjellige størrelser, tilpasset barn og ungdom. Dette gjorde også sitt til at han ble godt kjent med den tyske folkesangtradisjonen. Det var denne musikken som også ble stemplet som Gebrauchsmusik (bruksmusikk), et uttrykk Hindemith selv skapte, men senere ikke likte å bruke. Et annet uttrykk som ble synlig i musikken hans var Neue Sachlichkeit (ny-sakleghet), som kom stormende fra Tyskland i de fleste kunstformene. Den kom til uttrykk på flere måter, men i Hindemiths musikk var det hovedsakelig at musikken var «ribbet for føleri og metafysisk såpekokeri», som han selv uttrykte det. Og det var nettopp i denne tiden, i 1934, at han ferdigstilte symfonien Mathis der Maler, som var bygd på idéoperaen med samme navn, som kom ut året etter.
Alfredo Ottaviani
Prest
Fra 19. desember 1935 var han assessor ved Det hellige officium (som i dag heter Kongregasjonen for troslæren.